el el el el el id el el el el el el el el el el it el el en en el el el el el el el el el el el el en el el el el el el el el el el el el el zh el el zh el el en el el en el el el
Με τα πρόσωπά τους βαμμένα μαύρα και τις φαλλόμορφες “κουτσκούδες” τους στα χέρια οι επιβλητικοί Κουδουνάτοι ετοιμάζονται να χορέψουν για άλλη μια χρονιά τον διονυσιακό τους χορό στο καρναβάλι του Μεσότοπου!
23-24 Φεβρουαρίου: Συμμετοχή των μοναδικών κουδουνάτων – σήμα κατατεθέν της αποκριάς –  στο Φεστιβάλ Κωδωνοφορίας  στη Θεσσαλονίκη.
3 Μαρτίου: Παραδοσιακό καρναβάλι στο πολιτιστικό κέντρο Μεσοτόπου.  Η εκδήλωση περιλαμβάνει  σκετσάκια στην Μεσοτοπίτικη ντοπιολαλιά  (κείμενα του Θύμιου Βασίλογλου),   με ηθοποιούς τα παιδιά των χορευτικών τμημάτων του συλλόγου καθώς και παραδοσιακούς αποκριάτικους  χορούς. Θα προβληθεί και το βραβευμένο ντοκιμαντέρ για τις απόκριες της Βάσως Κωνσταντιδέλλη.
Ώρα έναρξης: 11:30 πμ
Σαββάτο 9 Μαρτίου: Σεργιάνι των νέων  ( ντυμένοι εύζωνες, βλάχες και βρακάδες) στα σοκάκια του χωριού, τραγουδώντας παραδοσιακά τραγούδια του Μεσοτόπου.
Και στην κορύφωση της αποκριάς….
Κυριακή 10 Μαρτίου:  Το καθιερωμένο ξακουστό καρναβάλι Μεσοτόπου θα λάβει χώρα στις 11:00 μμ στον αύλειο χώρο του πολιτιστικού κέντρου, με πολλά οργανωμένα γκρουπ, τα παιδιά του δημοτικού σχολείου να στολίζουν με χρώματα την εξέδρα, αυθόρμητοι μασκαράδες « συσίτια» , καυστικές σάτιρες βγαλμένες  από την επικαιρότητα και φυσικά… τους εκκωφαντικούς κουδουνάτους να προκαλούν δέος  στους επισκέπτες του χωριού με τις πλούσιες «κουδουνοφτιαγμένες»  φορεσιές και την εντυπωσιακή  «κουτσκούδα».
Άφθονο τσίπουρο, νόστιμοι μεζέδες και η γλυκιά  παραδοσιακή κολοκυθόπιτα θα συνοδεύουν τους επισκέπτες  στο ολιγόωρο ταξίδι ξεγνοιασιάς!
Μικροί και μεγάλοι, ζωσμένοι με κουδούνια ζώων, που φορουν στη μέση, στο στήθος, στα χέρια και στους γοφούς, θα ξεχυθουν στους δρόμους του Μεσοτόπου κάνοντας απίστευτο σαματά ενώ συχνά πυκνά θα διακόπτουν το πρόγραμμα του καρναβαλιού και τα αποκριάτικα σκετς που διοργανώνει ο πολιτιστικός Σύλλογος Μεσοτόπου Λέσβου “Ο ΜΕΣΟΤΟΠΟΣ”, κάνοντας την σκηνή να τρέμει!  Μορφές αρχέγονες, Διονυσιακές, με τις φτερωτές νεροκολοκύθες (γαλιές) στο κεφάλι, τις «κουτσκούδες» και με δεκάδες ποιμενικά κουδούνια κρεμασμένα πάνω τους, σκορπίζουν τον φόβο και το δέος. Σύμφωνα με το έθιμο οι Κουδουνάτοι» συμβολίζουν τις ψυχές πεθαμένων, που έχουν το χάρισμα να γονιμοποιούν τη γη…
Το σλάιντ απαιτεί την χρήση JavaScript.
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, απόκριες έθιμα, κουδουνάτοι, ΛΕΣΒΟΣ, μεσότοπος
Στη βουλή για τον τουρισμό της Λέσβου
Ποιος θα είναι ο επόμενος James Bond;
Νατάσα Παπανικολάου Όλες οι δημοσιεύσεις
Η Νατάσα Παπανικολάου είναι δημοσιογράφος και μέλος της ΕΣΗΕΑ. Από τον Σεπτέμβριο του 1999 έως τον Σεπτέμβριο του 2015 εργάστηκε ως συντάκτρια της εφημερίδας «Έθνος» και «Έθνος της Κυριακής». Από τον Οκτώβριο του 2015 συνεργάζεται με την εφημέριδα Πολιτικά Λέσβου.